# MÓDSZERTANI GYAKORLAT

III. évfolyam (6. szemeszter), három hét

A gyakorlat időtartama: **15 nap** **2024. május 13. és szeptember 20. között**

A gyakorlat intézménye: a hallgató által választott iskoláskor előtti intézmény, illetve - az idei járványügyi helyzet, s az intézményekbe való körülményesebb bejárás miatt a gyakorlati helyszínek lehetősége bővebb: óvoda, magánóvoda, játszóház, gyermektábor, nyári napközi, egyéb – összesen 10 napi tevékenység iskoláskor előtti korosztály foglalkozásain.

A gyakorlat előfeltétele: az I., II., III., IV. és V. félév pedagógia/pszichológia, módszertani és szaktantárgyi vizsgáinak megléte.

**A gyakorlat célja**

Felhívni a hallgatók figyelmét a gyakorlati munka fontosságára, óvodapedagógusi karrierjük kiépítésére, valamint növelni önbizalmukat, ösztönözni őket arra, hogy konkrét helyzetekben elsajátítsák és fejlesszék a megfelelő módszerek, munkaformák és taneszközök használatát, továbbá betekintést nyerjenek a pedagógiai dokumentációk vezetésébe, az óvoda szakmai és egyéb tevékenységeibe.

**A gyakorlat szempontjai és tartalma**

Mivel bővültek ismeretei az előző év gyakorlatai során?

Milyen területen gyarapodtak az ismeretei, miben szerzett jártasságot?

Mit tud már önállóan, magabiztosan elvégezni?

Mit kell még gyakorolnia? Miben bizonytalan?

Mit vár a gyakorlattól?

**A gyakorlat megvalósításának formái**:

* hospitálás,
* az oktató-nevelő munkában való részvétel – asszisztálás,
* az oktatás egyes fázisaiban való részvétel, illetve annak előkészítése mentori (óvodapedagógusi) felügyelet mellett.

A hallgató köteles a megadott időpontokban részt venni a gyakorlaton (egy tagozatban/csoportban, annak beosztása, órarendje szerint).

A hallgató minden egyes foglakozáson és egyéb aktivitáson észlelt megfigyelését, tevékenységét munkanaplóba jegyzi le.

A megfigyelt foglalkozásokon a következő didaktikai-módszertani elemekre kell figyelni:

* tagozat/csoport,
* időpont,
* foglalkozási terület,
* foglalkozási egység,
* foglalkozás típusa,
* foglalkozás célja és feladatai,
* foglalkozás tartalmának rövid vázlata,
* foglalkozás szerkezete,
* tanítási módszerek,
* munkaformák,
* tan- és segédeszközök,
* korreláció,
* visszajelzések,
* a gyerekek aktivitása,
* az óvodapedagógus szerepe,
* a foglalkozás eredményessége.

A hallgatónak lehetősége van a gyakorlata folyamán önállóan megtartani egy-egy foglalkozást egy-egy tárgyból, témakörből. Az óvodapedagógussal néhány nappal előbb meg kell beszélnie, el kell kérnie a foglalkozási egységet, hogy komolyan felkészülhessen. A hallgató a munkanaplójába minden önállóan megtartott foglalkozásról foglalkozási vázlatot vagy tervezetet ír. A mentor segít a hallgatónak a foglalkozás megszervezésében, megvalósításában, valamint a hallgatóval együtt elemzi a megtartott foglalkozást.

A hallgatónak részt kell vennie a csoport, illetve az iskoláskor előtti intézmény által szervezett egyéb tevékenységekben is (amennyiben ilyen létezik a gyakorlat folyamán), amelyekről ugyancsak feljegyzéseket ír a munkanaplóba.

A hallgatónak betekintést kell nyernie a pedagógiai dokumentációk vezetésébe, az iskoláskor előtti intézmény szakmai és egyéb tevékenységeibe.

**Munkaformák:** gyakorlatok: egyéni gyakorlati munka ‒ hospitálás

**Követelmények:** a gyakorlat befejezését követően a mentor (óvodapedagógus) véleményt mond a hallgató munkájáról, magatartásáról, és ezt lejegyzi a Kar által kiállított, a módszertani gyakorlat teljesítéséről szóló igazolásra, majd aláírja és hitelesíti az óvoda pecsétjével.

**A gyakorlat zárásának módja:** **a hallgató a júniusi/szeptemberi vizsgaidőszakra a gyakorlatot bejelenti**, a munkanaplót és a hitelesített bizonylatot átadja a gyakorlatot vezetőtanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe.

A naplókat elektronikus formában **június** **7**-**éig**, legkésőbb **szeptember 20-áig** kell leadni a [**gyakorlatok.ovo.mttk@gmail.com**](mailto:gyakorlatok.ovo.mttk@gmail.com) címre. A fájl neve a következő:

szak, kötőjel, évfolyam, kötőjel, vezetéknév

Pl.: **ó-3-Jánosi János**

Az aláírt és hitelesített igazolást scannelve vagy fénykép formájában a napló mellékleteként csatolja elektronikusan. Az eredeti igazolást viszont hozza magával a vizsgaidőszakban a megadott időpontban.

**A gyakorlatot be kell jelenteni az e-rendszerben vizsgaként.**

2023/2024-es iskolaév LECKEKÖNYVSZÁM: \_\_\_\_\_\_\_\_\_\_\_\_\_

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar III. éves hallgatója teljesítette a számára előírt

MÓDSZERTANI GYAKORLATOT

Iskoláskor előtti intézmény: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tagozat (csoport):\_\_\_\_\_\_\_\_\_\_\_\_\_\_\_\_\_

Óvodapedagógus neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (az óvodapedagógus véleményezi):

(Az IEI pecsétje)

A hallgató aláírása Óvodapedagógus aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: 2024. \_\_\_\_\_\_\_\_hó\_\_\_\_nap.