# 

# MÓDSZERTANI GYAKORLAT

III. évfolyam (6. szemeszter), három hét

A gyakorlat időtartama: **2024. május 13-31-éig**

A gyakorlat intézménye: a hallgató által választott általános iskola

A gyakorlat előfeltétele: az I., II., III., IV. és V. félév pedagógia/pszichológia, módszertani és szaktantárgyi vizsgáinak megléte.

**A gyakorlat célja**

Felhívni a hallgatók figyelmét a gyakorlati munka fontosságára, tanítói karrierjük kiépítésére, valamint növelni önbizalmukat, ösztönözni őket arra, hogy konkrét helyzetekben elsajátítsák és fejlesszék a megfelelő módszerek, munkaformák és taneszközök használatát, továbbá betekintést nyerjenek a pedagógiai dokumentációk vezetésébe, az iskola szakmai és egyéb tevékenységeibe.

**A gyakorlat szempontjai és tartalma**

Mivel bővültek ismeretei az előző év gyakorlatai során?

Milyen területen gyarapodtak az ismeretei, miben szerzett jártasságot?

Mit tud már önállóan, magabiztosan elvégezni?

Mit kell még gyakorolnia? Miben bizonytalan?

Mit vár a gyakorlattól?

**A gyakorlat megvalósításának formái**:

* hospitálás,
* az oktató-nevelő munkában való részvétel – asszisztálás,
* az oktatás egyes fázisaiban való részvétel, illetve annak előkészítése mentori (tanítói) felügyelet mellett.

A hallgató köteles a megadott időpontokban részt venni a gyakorlaton (egy tagozatban, annak órarendje szerint).

A hallgató minden egyes tanórán és egyéb aktivitáson észlelt megfigyelését, tevékenységét munkanaplóba jegyzi le.

A megfigyelt órákon a következő didaktikai-módszertani elemekre kell figyelni:

* osztály-tagozat,
* hanyadik óra (időpont),
* tantárgy,
* tanítási egység,
* az óra típusa,
* az óra célja és feladatai,
* az óra tartalmának rövid vázlata,
* az óra szerkezete,
* tanítási módszerek,
* munkaformák,
* tan- és segédeszközök,
* korreláció,
* visszajelzések,
* a tanulók aktivitása,
* a tanító szerepe,
* az óra eredményessége.

A hallgatónak lehetősége van a gyakorlata folyamán önállóan megtartani egy-egy órát egy-egy tantárgyból. A tanítóval néhány nappal előbb meg kell beszélnie, el kell kérnie a tanítási egységet, hogy komolyan felkészülhessen. A hallgató a munkanaplójába minden önállóan megtartott óráról óravázlatot vagy tervezetet ír. A mentor segít a hallgatónak az óra megszervezésében, megvalósításában, valamint a hallgatóval együtt elemzi a megtartott órát.

A hallgatónak részt kell vennie az osztály, illetve az iskola által szervezett egyéb tevékenységekben is (amennyiben ilyen létezik a gyakorlat folyamán), amelyekről ugyancsak feljegyzéseket ír a munkanaplóba.

A hallgatónak betekintést kell nyernie a pedagógiai dokumentációk vezetésébe, az iskola szakmai és egyéb tevékenységeibe.

**Munkaformák:** gyakorlatok: egyéni gyakorlati munka ‒ hospitálás

**Követelmények:** a gyakorlat befejezését követően a mentor (tanító) véleményt mond a hallgató munkájáról, magatartásáról, és ezt lejegyzi a Kar által kiállított, a módszertani gyakorlat teljesítéséről szóló igazolásra, majd aláírja és hitelesíti az iskola pecsétjével.

**A gyakorlat zárásának módja:** **a hallgató a júniusi vizsgaidőszakra a gyakorlatot bejelenti**, a munkanaplót és a hitelesített bizonylatot átadja a gyakorlatot vezetőtanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe.

A naplókat elektronikus formában legkésőbb **június 7-éig** kell leadni a [**gyakorlatok.tanito.mttk@gmail.com**](mailto:gyakorlatok.tanito.mttk@gmail.com) címre. A fájl neve a következő:

szak, kötőjel, évfolyam, kötőjel, vezetéknév

Pl.: **t-3-Annus Anna**

Az aláírt és hitelesített igazolást scannelve vagy fénykép formájában a napló mellékleteként csatolja elektronikusan. Az eredeti igazolást viszont hozza magával a vizsgaidőszakban a megadott időpontban.

**A gyakorlatot be kell jelenteni az e-rendszerben vizsgaként.**

2023/2024-es iskolaév LECKEKÖNYVSZÁM: \_\_\_\_\_\_\_\_\_\_\_\_\_

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar III. éves hallgatója teljesítette a számára előírt

MÓDSZERTANI GYAKORLATOT

Iskola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osztály és tagozat:\_\_\_\_\_\_\_\_\_\_\_\_\_\_\_\_\_

Osztálytanító neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (a tanító véleményezi):

(Az iskola pecsétje)

A hallgató aláírása Osztálytanító aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: 2024. május\_\_\_.